als_Latn dik_Latn sag_Latn
Çfarë gallate! Si të dalloni një xhihadistPostuar më: 30 Janar 2015 14:41
Një faqe në internet e qeverisë franceze synon që të ndihmojë për të luftuar ideologjinë xhihadiste. Ajo u përhap me shpejtësi online, por me një dozë të rëndë sarkazme
BBC Trending
Të mërkurën, qeveria franceze lançoi një faqe në internet për të luftuar terrorizmin, pas sulmeve në Charlie Hebdo. Mesazhi për unitet kombëtar synon të rinjtë, që mund të radikalizohen, si dhe opinionin e përgjithshëm publik. Faqja u pëlqye mbi 17 mijë herë në Facebook dhe thurja #StopDjihadisme u përdor 12 mijë herë. Një video e përgatitur për këtë qëllim u pa gjysmë milionë herë.
Por nuk u desh shumë që të niste sarkazma.
Më së shumti bëri përshtypje një infografikë e qeverisë për radikalizimin.
Ajo shfaq tetë shenja, që tregojnë se njerëzit po radikalizohen, si tërheqja nga miqtë dhe familja, ndalimi i aktiviteteve sportive, ndërprerja e miqësive të vjetra, ndryshimi i mënyrës se si vishesh.
“Në fakt kjo fushatë nuk po identifikon xhihadistët potencialë, por po përshkruan njerëzit e papunë,” ishte batuta më e qarkulluar në rrjet.
Komentet më pikante ishin rreth paralajmërimit se xhihadistët potencialë ndryshojnë mënyrën e të ushqyerit. Në infografikë tregohet një kryq mbi një objekt në formë bagete.
“Qeveria po u fton që të keni kujdes nga ata që nuk hanë bagetat,” tha një përdorues, ndërsa ky koment i tij u përcoll nga shumë të tjerë.
Jonathan Russell, oficer politik në Fondacionin Quilliam për anti- terrorizmin, thotë për BBC se sarkazma është e pritshme kur qeveria bën një fushatë.
Megjithatë ai thotë se fushata është e mirë dhe një përgjigje e vlefshme për ekstremizmin e dhunshëm në Francë.
Por përgjigjia e myslimanëve?
Në të njëjtën kohë me fushatën nisi të qarkullonte në rrjet edhe një tag #Ahmed8ans. I referohet ‘arrestimit’ të një djali 8 vjeç, i cili sipas raportimeve të shtypit, u mor në pyetje nga policia në Nice të mërkurën. BBC ka kontaktuar avokatin e tij. Ai tha se fëmija u pyet nga mësuesi nëse ‘ishte Charlie’. Ai është mysliman me origjinë dhe 8 vjeç. Ai tha se ishte kundër karikaturave të Charlie Hebdo për Profetin dhe se ishte me terroristët. Ai u dërgua tek drejtori i shkollës, që e pyeti fëmijën tre herë përpara klasës: A je Charlie? Më pas u dërgua një ankesë në polici ndaj fëmijës, sipas avokatit. Pati kritika dhe protesta online nga ata që përdornin thurjen #Ahmed8ans, që pati më shumë mesazhi se tag-u #StopDjihadisme.
als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn